cyanic-selkie/wikianc huggingface dataset:
צופן ויז'נר
הגדרה כללית
לצורך המחשה, בצופן החלפה חד־אלפביתי, החלפת כל אות במילה "אמת" באות השלישית הבאה אחריה תתן: "דעג" (אותיות סופיות לא הובאו במנין), האות "ת" הוחלפה באות השלישית מההתחלה (ההזזה היא מחזורית) כשהמפתח הוא \ k = 3. בצופן החלפה רב־אלפביתי לעומת זאת, ההחלפה היא מרובה במובן שכל אות במסר מוחלפת לפי מפתח (היסט) אחר, האות הראשונה מוחלפת במרחק המוגדר על ידי המפתח \ k_1, האות השנייה לפי\ k_2... האות \ t במסר מוחלפת לפי \ k_t ואילו האות \ t+1 מוחלפת לפי \ k_1 וחוזר חלילה. בדוגמה לעיל בהינתן מפתח אזי צופן ויז'נר מחליף את האות "א" במילה "אמת" באות "ב" (הזזה של 1) האות "מ" באות "ס" (הזזה של 2 אותיות) ואילו "ת" תוחלף באות "ג" (הזזה של 3 אותיות) ומתקבל "בסג". כדי להקל על תהליך ההצפנה והפענוח, ניתן להכין טבלה של כל ההיסטים האפשריים (ראו ריבוע ויז'נר בתמונה).
בטיחות
אף על פי שצופן ויז'נר אינו משמר תדירות אותיות, מבחינה קריפטוגרפית אינו בטוח לשימוש, כיוון שהוא חשוף לניתוח סטטיסטי. לפי תורת האינפורמציה, לכל שפה יתירות טבעית, כלומר אותיות המסר חוזרות על עצמן בתדירות שונה. יתירות מאפשרת ניתוח סטטיסטי של הצופן בהתאם לכללי היתירות של השפה הספציפית, למשל, האות "י" בשפה העברית אמורה לחזור על עצמה בתדירות גבוהה יותר מאשר האות "פ". ניתן להכין טבלת שכיחויות של אותיות האלפבית לשפה הנתונה, מתוך כמות נכבדה של טקסט רגיל ולפי זה לבצע ניתוח של הצופן, למשל, בשיטת קסיסקי. בשיטה זו מסתמכים על כך שכאשר המפתח קצר, הרי שבמסר ארוך אותיות מסוימות יוצפנו תחת מפתח זהה. הרעיון הוא למצוא נקודות בהן חוזר השימוש במפתח מסוים, כלומר מציאת אורך המפתח. זאת עושים על ידי דגימת מרחקים שבין קטעי טקסט מוצפן קצרים החוזרים על עצמם. מרחקים אלו מרמזים על אורך המפתח: ככל שהם קרובים יותר לאורך המפתח תדירותם עולה. כאשר נמצא אורך המפתח – הפיצוח קל: מחלקים את הצופן לבלוקים באורך המפתח ומפעילים ניתוח סטטיסטי פשוט על כל בלוק בנפרד. כל בלוק בנפרד יכיל תדירויות זהות לטקסט המקורי באופן שמאפשר ניחוש אותיות רבות וחשיפת המסר כולו בקלות רבה.
צופן ויז'נר נחשב במשך שנים לצופן בלתי ניתן לפיצוח, אך בסופו של דבר פוצח על ידי צ'ארלס בבג' בשנת 1845. זאת בשל חולשתו העיקרית - אורך המפתח. אפשר לפתור בעיה זו על ידי שימוש במפתח חד־פעמי באורך הרצוי. כגון ספר שבו רצף פסקאות חסרות משמעות. כל הודעה מוצפנת בעזרת הפסקה הבאה בספר ואורך ההודעה לעולם לא יעלה על אורך הפסקה. במקרה כזה הצופן בעצם הופך לפנקס חד פעמי בתנאי שפסקאות הצופן נבחרו באופן אקראי לחלוטין. בהינתן הודעה מוצפנת אין דרך לדעת מה הייתה ההודעה המקורית, שכן בהסתברות שווה כל הודעה באורך המתאים יכולה להיות המקור. הבעיה בשיטה זו היא הצורך בהכנת ספר צופן ובהעברת עותק ממנו מראש לצד המקבל. אם ייפול הספר לידי צד שלישי, יוכל לפענח בקלות את כל המסרים שהוצפנו תחתיו. במסרים ארוכים מאוד יעילות הספר הופכת למסורבלת ופחות מעשית.
שון מלכה
קריירה
ב-11 ביולי 2017 חזר לליגת העל כאשר חתם בהפועל אשקלון. בעונת 2017/2018 ערך 21 הופעות בליגת העל, ובסופה ירדה הקבוצה לליגה הלאומית.
ב-19 בספטמבר 2022 חתם בהפועל כפר שלם מליגה א'. ב-24 בינואר 2023 חתם בצעירי טייבה.
ורטיגו (סרט)
תקציר העלילה
ג'ודי מקבלת רגליים קרות ומחליטה לברוח. היא כותבת לפרגוסון מכתב פרידה, בו היא מתוודה שאלסטר שכר אותה כדי שתתחזה לאשתו. כך, פרגוסון עקב אחרי ג'ודי כל הזמן, והאשה האמיתית נרצחה על ידי אלסטר והושלכה מראש המגדל. ג'ודי כותבת שהיא עדיין מאוהבת בפרגוסון וחשה רגשות אשמה על מה שעשתה. לאחר מכן ג'ודי משנה את דעתה, משמידה את המכתב ומתכוננת לפגישה עם פרגוסון בתקווה שתוכל לגרום לו להתאהב בה שנית, הפעם כשהיא בזהותה האמיתית.
שחזור
לאחר שחזור ארוך ביותר ושנוי במחלוקת אותו עשו רוברט א. האריס וג'ימס ס. כץ, הופץ הסרט מחדש להקרנה בבתי הקולנוע ב-1996. הסרט החדש הציג שחזור צבע חדש ויצר שימוש חדש בהקלטות אודיו ומיקסים של צלילים DGT סאונד דיגיטלי. הוא אף הציג לראשונה ב-70 מילימטר, מתכונת הדומה לגודל של Vistavision, שבה צולם הסרט במקור.
סלע מחלוקת אחד הנוגע לשחזור של 1996 היה ההחלטה להקליט מההתחלה את פעלולי הקול של Foly (על מנת לאפשר איכות דולבי של קול וסטריאו). המיקס החדש הואשם בדגש רב מדי ששם על התכליל, על חשבון פעלול הקול. בשנת 2005 יצאה גרסת הDVD המחודשת של הסרט באוסף קריטריון, המכילה את צליל המונו המקורי. באותו זמן ממש פרסם רוברט א. האריס מסר בקהילה באינטרנט, קטעים מתזכירי ההפקה של היצ'קוק המפרטים את הצליל שרצה היצ'קוק להשיג בסצינות מסוימות. מכיוון שלא נהגו בהתאם להוראותיו, רומז הדבר שהיה על הצוות לציית לדרישתם של אולפני יוניברסל בנוגע למיקס, יותר מאשר לכוונותיו של היצ'קוק.
ביקורת אחרת הייתה יצירתם של הצבעים שחשבו שהיא גובלת בהפרת רישיון אמנותי (בניגוד לשחזור מדויק המכבד את כוונותיהם של הבמאי והצלם). צוות השחזור טען שהם ערכו מחקר על הצבעים בהם השתמשו בגווני האתרים, מכוניות ועור. רגע פורץ דרך אחד הגיע כשחברת המכוניות פורד סיפקה דלת בצבע ירוק שנשמרה היטב של המכונית מדגם יגואר בה נהגה מדלן בסרט. זאת מכיוון שהשימוש בצבע ירוק בסרט היה בעל חשיבות אמנותית רבה ונעשה בו שימוש נרחב בסרט. התאמת קווקוו ירוק תרמה לשחזור וסיפקה קווקוו ממנו יש לעבוד. תיקוני צבע משמעותיים היו נחוצים עקב דהיית הנגטיבים המקוריים. במקרים מסוימים יצרו נגטיב חדש מהפרדת הכסופה של המאסטרים, אולם בדוגמאות רבות היה זה בלתי אפשרי, מכיוון שהפרדות הצבע השונות התכווצו, ומכיוון שההפרדות של 1958 נעשו בצורה עלובה. סרטי הטכניקולור השתמשו בשלוש שכבות שונות של צבע בסרט: אחת לכל אחד מהצבעים העיקריים. במקרה של ורטיגו, שלוש השכבות המופרדות הללו התכווצו לפרופורציות שונות ולא קבועות, שהפכו את הסידור מחדש לבלתי אפשרי. בתור שכזה, כמויות משמעותיות של מחשב שעזרו לצביעה היו נחוצות. אף על פי שלא ניתן להבחין בתוצאות בצפייה בסרט, כמה מרכיבים היו רחוקים שמונה דורות מהנגטיב המקורי. כשכמויות גדולות כאלה של יצירה מחדש נעשו נחוצות, אז הסכנה של רישיון אמנותי בידי המשחזרים עלתה לסדר היום.
גברים אוכלי עשב (מונח יפני)
בסקרים שנערכו במהלך 2010 בקרב גברים רווקים יפנים עלה כי 61% מהגברים היפנים בשנות ה-20 לחייהם ו-70% מהגברים היפנים בשנות ה-30 לחייהם מחשיבים עצמם כ"גברים אוכלי עשב". ממשלת יפן רואה בתופעה כאחד מהגורמים האפשריים לירידה המהותית לאורך השנים בשיעור הילודה ביפן.
במדיה
משנת 2008 עד 2009 הפך המונח "גברים אוכלי עשב" למונח בו נעשה שימוש נרחב במדיה ביפן. המונח אפילו נכלל בעשירייה הראשונה של מילות ה-Buzzwords של שנת 2009 בתקשורת ביפן בסקר שנערך על ידי U-CAN. המונח צבר פופולריות רבה באופן הדרגתי עם השנים משום שגברים יפנים המגדירים עצמם באופן זה הפכו לדבר שבשגרה.
שמואל לוי
שמואל לוי (אופל) (14 במרץ 1884, סופיה – יולי 1966, ירושלים) היה צייר ישראלי, יליד בולגריה. בעבודותיו בולטת הנטייה לתיאורי דמויות אוריינטליסטיות, בייחוד של יהודים תימנים.
עונת 1991/1992 בגביע האירופי
המשחק הראשון התקיים ב-10 בספטמבר 1991 ומשחק הגמר התקיים ב-17 במרץ 1992. בתחרות השתתפו 39 קבוצות.
אדוארדו דואלדה
ביוגרפיה
דואלדה נולד ב-5 באוקטובר 1941 בלומאס דה סמורה, בבואנוס איירס. הוא הוסמך כעורך דין בשנת 1970 וב-1987 התמנה לחבר בקונגרס הארגנטינאי ולסגנו של הנשיא קרלוס מנם עד לפרישתו ב-1991, לטובת כהונה כמושל פרובינציית בואנוס איירס.
תאוריית הקשר על ממשלת הכיבוש הציונית
מקור השם ושימושו כיום
ראשיתה של התאוריה בשנת 1976 במאמר "Welcome to ZOG-world" של הנאו-נאצי האמריקאי אריק תומפסון, אולם את פרסומה קיבלה במאמר אשר פורסם בשנת 1984 בניו יורק טיימס, ותיאר את פעולותיו של ארגון נאו-נאצי אמריקאי בשם "המסדר" ("The order"), אשר אסף כספים באמצעות מעשי שוד, במטרה להילחם בממשלת ארצות הברית הנשלטת לכאורה על ידי ממשלת הכיבוש הציונית. נטען כי הארגון עצמו הוקם בהשראת הספר "יומני טרנר" בו מתוארת שליטה יהודית על ממשל ארצות הברית והשתלטות האדם הלבן על העולם.
מחנה הריכוז טרגו ז'יו
תנאי החיים במחנה
הכלואים חויבו בתשלום עבור שהותם הכפויה במחנה - הקהילה היהודית שילמה 4,000 לאי עבור כל יהודי שהוכנס למחנה, 150 לאי עבור כל ארוחה שקיבל ו-50 לאי עבור כביסה. הכלואים חויבו למסור את כל הכסף שהביאו איתם למפקד המחנה ולפי עדויות שונות נאספו כעשרים מיליון לאי. מהסכום הזה הוקצו 10% לצלב האדום ו-10% נוספים לתמיכה בעניים, אך מפקד המחנה שמר את הכסף לעצמו.
דיר ג'ריר
לאחר 1967
בשנת 2013, הוקם על גבעה בשם "חורבת אל כ'דיבה", כ-300 מטר ממערב למרכז הכפר, המאחז "נצח בנימין" (על שם בנימין זאב כהנא). נערים שהתיישבו במאחז קיבלו מאלוף פיקוד המרכז ניצן אלון, צו הרחקה מנהלי והמאחז פורק. בתגובה הושחתו 10 כלי רכב של תושבי הכפר בפעולת תג מחיר.
חוק ההסדרה מ-2017 אמור היה להסדיר את מעמדה של חלקה של תושב הכפר שעליה הוקם היישוב מצפה כרמים. אולם בג"ץ פסל את החוק ביוני 2020.
מקס כהן
קורות חיים
בתחרויות מסביב לעולם נוצר סביבו עניין רב, שהורכב מאוהדיו מצד אחד וממתנגדיו בשל יהדותו מצד שני, ובמיוחד בלט במכנסיים שלבש בתחרויות, שעליהם הוטבע סמל המגן דוד. במרוקו לא היה יכול כהן ללבוש את המכנסיים האלו, אבל כשעבר לצרפת, התאפשר לו, והוא התעקש לעשות זאת בכל תחרות, כתנאי לעלייה לזירה.
בחודש יוני 2011 עלה לישראל והשתכן באשדוד.
אלמה רוזה
קורות חיים
בנובמבר 1939 עזבה רוזה את אנגליה כדי להופיע ככנרית בהולנד. רוזה נשארה בהולנד אף שרישיון הכניסה שלה לאנגליה עמד לפוג. הרישיון פג בראשית מאי 1940, וכשכבשו הגרמנים את הולנד בסופו של אותו חודש, לא יכולה הייתה להימלט. בזמן הכיבוש הגרמני של הולנד היא התגוררה אצל משפחות ידידים, והמשיכה להופיע בהופעות פרטיות. במקביל ניסתה לקבל ויזה לארצות הברית. במרץ 1942, בתקווה שבכך ינצלו חייה, נישאה בנישואין פיקטיביים למהנדס הולנדי תמהוני בשם קונסטנט אוגוסט ון ליוון בומקאמפ. בדצמבר 1942, במהלך ניסיון לברוח לשווייץ, נפלה רוזה בידי הגסטאפו, ובסופו של דבר גורשה לאושוויץ.
כדי להישאר בחיים, הנהיגה רוזה את תזמורת הנשים באושוויץ (Mädchenorchester von Auschwitz). התזמורת הורכבה מנגניות חובבות, ובתנאים הקשים בהם ניהלה רוזה את חברותיה - לעיתים חלשות ובקושי מתמצאות - נאלצה לנקוט בתקיפות וביד קשה; הודות לכך הצליח רוב מכריע של חברות התזמורת לשרוד את המלחמה. אלמה רוזה מתה במחנה הריכוז בחודש אפריל 1944. לפי מקור אחד, היא נפטרה כתוצאה ממחלה ללא טיפול, שהייתה מלווה במספר ימים של חום גבוה, אך ניומן וקירטלי שוללים גרסה זו בספרם. לפי מחקרם סיבת המוות אינה וודאית - ייתכן שמתה כתוצאה מהרעלת מזון, ויש הסבורים שהורעלה על ידי אנשי אס-אס אחדים שהתנגדו לתזמורת. עוד הם כותבים שרוזה טופלה בבית החולים של המחנה בניסיון להציל את חייה.
הנצחה
רוב הנגניות בתזמורת הנשים באושוויץ נותרו בחיים וחלקן עלו לישראל לאחר המלחמה. הילדה שמחה-גרינבאום ורבקה בציה-קופרברג חיות בקיבוץ נצר סירני. בערב יום השואה 15 באפריל 2007 קיימה האופרה הישראלית החדשה ערב לזכרה של אלמה רוזה, שבו הופיעה חברת התזמורת הילדה שמחה גרינבאום, בהשתתפות סימפונט רעננה וזמרי אופרה עם הכנר הראשי של התזמורת ניתאי צרי שנגן על כינור אותנטי שבעליו האנונימי נרצח באושוויץ.
בשנת 1969, נקרא על שמה רחוב בעיר וינה. בהיעדר קבר, נרשם שמה על מצבת קברם של הוריה בבית העלמין גרינצינגר בווינה.
צ'אנזי
כוונון ומיתרים
על הצ'אנזי מנגנים בפריטה באמצעות האגודל והאצבע, או במפרט, בתנועות מעלה ומטה על פני המיתרים - (בדרך כלל פורטים רק על המיתר הראשון באגודל, שאר המיתרים רק מזמזמים על מנת ללוות את שירת הצלילים העיליים.
תומאס סרון
כיום מתגורר סרון במגדל נווה צדק בתל אביב, זאת למרות הבקשה המקסיקנית מישראל להסגיר אותו למקסיקו.
פטריק גלואה
פטריק גלואה (בצרפתית: Patrick Gallois; נולד ב-17 באפריל 1956) הוא חלילן צרפתי בעל שם עולמי ומנצח תזמורת.
רולדה
במטבח השוודי הרולדה ממולאת בקרם חמאה וריבת תות שדה. גרסה נוספת עשויה קמח תפוחי אדמה במקום קמח חיטה וממולאת שוקולד.
גוף מארח (ספר)
עלילה
כאשר ג'יימי, אשר הצטרף לג'ארד ולשאר הבחורים לפשיטה נוספת במהלכה הם גנבו אוכל ומצרכים חיוניים הוא חוזר עם פצע מזוהם ברגלו, ג'ארד מסכים להוציא את וואנדה מהמערות על מנת שתוכל לגנוב תרופות שיוכלו להצילו. לאחר שהצליחו במשימתם, שאר האנושיים מסכימים לצרף את וואנדה לפשיטות. לאחר שהם לוכדים מחפשת, מסכימה וואנדה לחלוק עם דוק, הרופא של הקבוצה, את סודה הגדול ביותר: איך להסיר את הנפש מהגוף מבלי לפגוע בנפש או בגוף, הליך שדוק ניסה לבצע מספר פעמים אך נכשל. היא מבטיחה ללמדו תחת שני תנאים: האחד, שכל הנפשות שיוצאו יישלחו לכוכבים אחרים מבלי לפגוע בהם והשני, שהוא יסיר את וואנדה מגופה של מלאני, יהרוג אותה ויקבור אותה לצד וולטר ווור, אדם אשר מתו במערות מסרטן, וזאת מפני שהיא אינה רוצה להיות טפילה יותר. איאן מגלה את כוונתה של וואנדה להיות מופרדת ממלאני ומנסה לערוך לוואנדה מיני-משפט, בו יכריחו אותה להישאר. ג'ארד חושב שוואנדה צריכה לתת למלאני את גופה בחזרה, ג'ד ודוק מהססים ווואנדה מסכימה "לחשוב על זה" במשך זמן מה, אולם מתכוונת לעשות זאת בהיחבא עוד באותו הלילה.
מרסל אליקים
ביוגרפיה
אליקים עמד במשך עשרים שנים (1969–1989) בראש מחלקה פנימית א' של בית החולים האוניברסיטאי "הדסה". הוא נודע בכושר האבחון שלו, ובמהלך שנות עבודתו הוכשרו על ידו מאות תלמידים מישראל ומארצות מתפתחות. משנת 1985 הוא כיהן במקביל כדיקן הפקולטה לרפואה באוניברסיטה העברית. לאחר פרישתו לגמלאות מהאוניברסיטה, היה אליקים למנהל המחלקה הפנימית של בית החולים "ביקור חולים" (1989–1997). במהלך תקופה זו, היה שותף להקמת יחידת הדיאליזה בבית החולים. לאחר מכן הוא מונה לנציב קבילות הציבור במשרד הבריאות.
קופי (זמרת)
ביוגרפיה
ההשראות המוזיקליות הראשונות של קופי נבעו מהרקע הדתי של אמה. היא שרה במקהלת הכנסייה שלה, לימדה את עצמה גיטרה בגיל 12 על כלי ששאלה מחבר והחלה לכתוב שירים בהשראת הזמר-יוצר הרגאיי הג'מייקני פרוטוג'יי.
היינריך אברבאך
מלחמת העולם השנייה
עם פרוץ מלחמת העולם השנייה פיקד אברבאך על רגימנט הפאנצר ה-35, ולחם עמו כחלק מחטיבת הפאנצר ה-5 במסגרת דיוויזיית הפאנצר ה-4 במהלך המערכה בפולין ובמהלך המערכה על צרפת. ב-4 ביולי 1940 קיבל אברבאך על פעולותיו בקרבות את עיטור צלב האבירים של צלב הברזל, וב-1 באוגוסט 1940 הועלה לדרגת אוברסט. במהלך מבצע ברברוסה לחם אברבאך עם הרגימנט שבפיקודו כחלק מחטיבת הפאנצר ה-5 במסגרת דיוויזיית הפאנצר ה-4 בגזרה המרכזית, וב-26 ביולי 1941 מונה למפקד חטיבת הפאנצר ה-5 שהייתה חלק מדיוויזיית הפאנצר ה-4 במסגרת קורפוס הפאנצר ה-24, והצליח להתקדם עימה במהירות לתוככי רוסיה. במהלך הקרב על מוסקבה לחם אברבאך עם חטיבתו כחלק מדיוויזיית הפאנצר ה-4 במסגרת הקורפוס הממונע ה-24, ובהמשך לחם עימה בבלימת מתקפת הנגד הרוסית כחלק מדיוויזיית הפאנצר ה-4 במסגרת הקורפוסים ה-24 וה-53 לסירוגין. ב-8 בדצמבר 1941 קיבל אברבאך על פעולותיו בקרבות את עיטור גליל הכבוד, וב-31 בדצמבר 1941 קיבל תוספת עלי אלון לעיטור צלב האבירים של צלב הברזל.
ב-6 בינואר 1942 מונה אברבאך למפקד דיוויזיית הפאנצר ה-4, שהייתה חלק מהקורפוס ה-53 ולאחר מכן חלק מהקורפוסים הממונעים ה-24 וה-47 במסגרת ארמיית הפאנצר השנייה, וב-1 בפברואר 1942 הועלה לדרגת גנרל מיור. ב-1 במרץ 1942 פרש אברבאך מתפקידו לחופשה קצרה, וב-4 באפריל 1942 מונה אברבאך שוב למפקד דיוויזיית הפאנצר ה-4, שהייתה חלק מהקורפוס הממונע ה-47 במסגרת ארמיית הפאנצר השנייה.
ב-26 בנובמבר 1942 מונה אברבאך למפקד קורפוס הפאנצר ה-48, שהיה חלק מארמיית הפאנצר הרביעית במסגרת קבוצת ארמיות B, אך לאחר 4 ימים נפצע במהלך הקרבות הקשים סביב סטלינגרד. לאחר החלמתו הועלה אברבאך ב-1 בינואר 1943 לדרגת גנרל לוטננט, ובפברואר 1943 מונה למפקח הכללי של כוחות המילואים של השריון. ב-1 באוגוסט 1943 הועלה אברבאך לדרגת גנרל חיל השריון, וב-11 באוקטובר 1943 מונה אברבאך למפקד קורפוס הפאנצר ה-47, שהיה חלק מהארמייה השמינית במסגרת קבוצת ארמיות דרום. ב-22 באוקטובר 1943 מונה אברבאך למפקד קורפוס הפאנצר ה-48, שהיה חלק מהארמייה השמינית ולאחר מכן חלק מארמיית הפאנצר הרביעית במסגרת קבוצת ארמיות דרום, וב-15 בנובמבר 1943 מונה אברבאך למפקד קורפוס הפאנצר ה-40, שהיה חלק מארמיית הפאנצר הראשונה במסגרת קבוצת ארמיות דרום. ב-25 בנובמבר 1943 נפצע אברבאך באורח קשה, ולאחר החלמתו מונה שוב למפקח הכללי של כוחות המילואים של השריון.
Twitch.tv
Twitch.tv (או Twitch בקיצור) הוא אתר אינטרנט המהווה פלטפורמה להזרמת (סטרימינג) וידאו בשידור חי. האתר מצוי בבעלות Twitch Interactive, חברה בת של אמזון. האתר, שהוצג ביוני 2011 כספין אוף ל-Justin.tv, מתמקד בעיקר במשחקי וידאו בשידור חי, כולל שידורי תחרויות ספורט אלקטרוני, בנוסף לתכנים יצירתיים, שידורי מוזיקה ועוד. ניתן לצפות בתוכן האתר בשידור חי או באמצעות שירות וידאו על פי דרישה.
ספורט אלקטרוני
ההצלחה הגדולה של Twitch בשידורי תחרויות סייע לעשות לגיטימציה לענף ה-Esports, תחום בו מתחרים שחקנים במשחקי וידאו באופן מקצועי. פעילות ה-Esports נאבק על קבלתו כ"ספורט אמיתי". אחד הגורמים המרכזיים בצמיחת ה-Esports היה הקמת פלטפורמות כמו Twitch.tv, המאפשרות שידור וצפייה נגישים במשחקים. לסטרימינג יש תפקיד חיוני בצריכת Esports; צפייה בשידורים דרך הפלטפורמות הללו היא האופן השכיח ביותר לצפייה ב-Esports, יותר מאשר צפייה באמצעים אחרים כמו שידורי טלוויזיה או באופן פרונטלי.
רבן שמעון בן גמליאל הזקן
משפחתו
שמו – שמעון – זהה לשם סבו, שמעון בן הלל, וגם לשם נכדו, רבן שמעון בן גמליאל (השני). בספרות התורנית נקרא "רבן שמעון בן גמליאל הזקן" או "רשב"ג הנהרג", כדי להבדילו מנכדו. עם זאת, יש שהוא מופיע גם בשם "רבן שמעון בן גמליאל" ללא תוספת, והדבר יוצר בלבול וקושי בהבחנה בינו לבין נכדו.
שמחת החג
מפורסמת השתתפותו של רבן שמעון בשמחת בית השואבה, שנערכה בבית המקדש בחול המועד סוכות. וכך מסופר בתלמוד: <BR>
אומייזאורוס
מאפיינים
ניתן לראות שלדים משוחזרים של אומייזאורוס בתצוגה במוזיאון הדינוזאורים של דְזְה-גונְג בדְזְה-גונְג שבמחוז סצ'ואן ובמוזיאון בֵּייפֵּי, סמוך לצ'ונגצ'ינג, שניהם בסין.
אמה סטון
ביוגרפיה
בילדותה, הייתה חברה בתיאטרון אזורי בשם "עמק הנוער" בפיניקס, שם היא הופיעה בהצגה הראשונה שלה, "הרוח בערבי הנחל", בגיל 11. אחרי סיום כיתה ו' היא למדה בבית במשך שנתיים, כשבאותה עת הופיעה ב-16 הפקות של תיאטרון עמק הנוער, כולל: "חג המולד של פו הדוב", "הנסיכה והאפון", "סינדרלה", "הקוסם", "טיטניק", "הונק!", "בת הים הקטנה", "סקולהאוס רוק לייב", "הרפתקאות אליס בארץ הפלאות", ו"יוסף וכתונת הפסים המשגעת", והופיעה עם להקת התיאטרון.
2011–2009: פריצת הדרך
לסטון היה תפקיד קול ב"מרמדיוק" בשנת 2010, עיבוד קולנועי לסדרת ספרי קומיקס על דני ענק. היא דובבה את חברתו של מרמדיוק, מזי, רועה אוסטרלי טומבוי. סטון כיכבה בתפקידה הראשי הראשון כתלמידת תיכון ב"באה בקלות" עם אמנדה ביינס, קומדיה שבוימה על ידי ויל גלוק. הדמות שלה מעוררת שערורייה אצל המורים שלה וחבריה לכיתה השמרניים והדתיים לאחר שמועה שקרית כי היא מופקרת. סטון קראה את התסריט לפני שהפרויקט נכנס להפקה, ושמה עין על זה יחד עם המנהל שלה עד שנעשו הכנות. היא נמשכה לתסריט כי זה היה "מצחיק ומתוק" והדמות שלה הייתה "נפלאה מהקריאה הראשונה". כאשר היא גילתה שהסרט נכנס להפקה, היא נפגשה עם גלוק כדי להביע את ההתלהבות שלה מהפרויקט. כעבור כמה חודשים תהליך האודישנים החל וסטון נפגשה שוב עם גלוק והייתה אחת השחקניות הראשונות שנבחנו. סטון הייתה מועמדת לפרס גלובוס הזהב עבור השחקנית הטובה ביותר - סרט קומדיה או מוזיקלי. היא הופיעה גם ב"ידידים פלוס", בכיכובם של ג'סטין טימברלייק ומילה קוניס, ובבימויו של גלוק.
2012–הווה
סטון כיכבה בתפקיד הנשי הראשי בסרט "ספיידרמן המופלא", עיבוד מחודש של סרטי קולומביה ואולפני מארוול לסרטי ספיידרמן. בו היא גילמה את גוון סטייסי, מושא אהבתו של פיטר פארקר, בסרטו של מארק ווב. הסרט יצא ב-5 ביולי 2012. סטון הייתה מועמדת לתפקיד הראשי בחידוש ל"רחוב ג'אמפ 21", לצד כוכב "סופרבאד - חרמן על הזמן" ג'ונה היל. היא לא לקחה את התפקיד למרות זאת, לאחר שהוחתמה לככב ב"ספיידרמן".
מריו קמפס
מריו אלברטו קמפס (בספרדית: Mario Alberto Kempes; נולד ב-15 ביולי 1954 בבל ויז'ה שבפרובינציית קורדובה, ארגנטינה) הוא כדורגלן עבר ארגנטינאי. קמפס, שכונה אל מטאדור, נחשב לאחד מגדולי שחקני נבחרת ארגנטינה. הוא נבחר על ידי פלה לאחד מ-125 שחקני הכדורגל החיים הטובים בעולם במרץ 2004.
ואטסו
דרך הטיפול
טיפולי ואטסו נערכים בבריכה מחוממת (34–35 מעלות צלזסיוס). מים יוצרים התנגדות לתנועת גוף העובר דרכם, ההתנגדות תלויה בנפח ושטח הפנים של הגוף, במהירות התנועה ובצורת הגוף הנע וגודל חלקי הגוף שמתחת לפני המים. השיטה מנצחת את ההתנגדות הזו כדי להפוך את המים לתווך יעיל לשחרור השרירים וחיזוקם.
מריו קמפס
קריירת מועדונים
קמפס החל לשחק בקבוצת אינסטיטוטו דה קורדובה, אחת המועדונים של העיר קורדובה. הוא ערך את הופעת הבכורה שלו במדי הקבוצה הבוגרת ב-5 באוקטובר 1973 ושיחק בה עונה אחת בה כבש 11 שערים ב-13 משחקים. לאחר מכן עבר לשחק ברוסאריו סנטרל במדיה המשיך להצטיין והפך לאחד החלוצים הטובים בליגה כשהוא כובש 86 שערים ב-107 משחקי ליגה, הוא זכה פעמיים בתואר מלך השערים (נסיונל 1974, מטרופוליטנו 1976).
אמה סטון
2012–הווה
ב-2017 יצא לאקרנים הסרט "קרב המינים", המבוסס על סיפור אמיתי משנת 1973, ובו מגלמת סטון את דמותה של שחקנית הטניס בילי ג'ין קינג, המתמודדת בשם המין הנשי במשחק טניס נגד בובי ריגז, אלוף וימבלדון והמדורג ראשון בעולם לשעבר (בגילומו של סטיב קארל).
ואטסו
היסטוריה
בראשית שנות השמונים התאים הרולד דאל את שיטת השיאצו לשימוש בצפון קליפורניה, עם מתן דגש על חיבור דפוסי הנשימה של המטופל והובלתו לחוות מדיטציה במהלך הטיפול. הוא טען כי אנשים המקבלים טיפולי ואטסו נכנסים למצב הרפיה עמוק, עם השפעות פיזיות ורגשיות חזקות. בתחילה הכשיר מעסות לעבוד כמטפלות ואטסו, ובכך הציעו קטגוריה חדשה של טיפולים במים.
שורשיו של הוואטסו הביאו להתנגדות בקרב מערכת הבריאות הרשמית, אך לאחר שבסוף שנות ה-80 וראשית שנות ה-90 של המאה ה-20 החלו פיזיותרפיסטים וספקי שירותי בריאות אחרים להשתמש בשיטה לטיפול במצבים אורתופדיים ונוירולוגים שונים, נכלל הטיפול כיום בחלק מתוכניות השיקום המימי גם במרפאות ובתי חולים.
מריו קמפס
נבחרת ארגנטינה
את הופעת הבכורה שלו בנבחרת עשה מול בוליביה. במשך הקריירה שלו הוא הופיע 43 פעמים במדי נבחרת ארגנטינה וכבש עבורה 20 שערים. הוא ייצג את מדינתו במונדיאל 1974, מונדיאל 1978 ומונדיאל 1982.
קריירת אימון וכיום
לקראת קופה אמריקה 2011 שופץ האצטדיון האולימפי של קורדובה, שנקרא בעבר אצטדיון שאטו קררס, ושמו הוחלף לאצטדיון מריו אלברטו קמפס. קמפס היה הראשון שהבקיע שער באצטדיון זה, במשחק הכנה של נבחרת ארגנטינה לקראת מונדיאל 1978.
פרסטיטי
הטלת המלווה הממשלתי
ממשלת הרפובליקה נהגה לממן את פעילותה הרגילה בשלמותה על ידי גביית מיסים עקיפים, בעיקר על המלח שעל המסחר בו היה לוונציאנים מונופול. אולם כאשר היא נזקקה לסכומי כסף גדולים יותר, בעת מלחמה, היא גייסה אותם על ידי הטלת מלווה חובה על אזרחיה העשירים, ביחס ישר לעושרם. כל איגרת כזו נשאה ערך נקוב של 100 דוקט, הסכום שהעביר הנישום לשלטונות בעת שהוטל המס. שמו נרשם במשרד ששכן בפיאצה סן מרקו, ואחת לשנה שולם לו סכום קבוע של 5 דוקט, או 5% על הערך הנקוב. שער ריבית זה, שבו אולצו האזרחים להלוות לשלטון, היה נמוך בהשוואה לזה שהיה נוהג בשוק ההון של אז. הפרסטיטי לא הוגבלו בזמן ולא עמדו לפדיון בדרך כלל, אולם כאשר נוצר מעת לעת עודף תקציבי, פדה אוצר הרפובליקה את חלקן, קודם שהחל לצבור יתרות לקראת המלחמה הבאה.
השוק המשני באגרות
השימוש שנעשה בפרסטיטי היה נרחב: הן שימשו בעלי הון כמכשיר להשקעה או ספקולציה, כנכס שעל ידי תרומתו נוסדו ארגוני צדקה ואף כנדוניה.
רוני בראון
חייו
בעשור השני של המאה ה-21 הלחין והפיק בראון לדיקלה שירים רבים, ביניהם: "תודה", "אתי", "מסקרה שחורה", "בדידותי הנהדרת (מישהו אוהב אותי)", "אל תלך", "הוא כותב לי מאמי", "ואם פרידה", "בשביל אהבתה", ו-"יהיה לנו טוב". בשנת 2018, הפיק עבור מירי מסיקה את הלהיט "מפחד עלייך".
סאיצ'ניה
מאפיינים
מאובני דינוזאור זה נמצאו במונגוליה ב-1977 בממצא אחד עם עצמות בודדות שרובם היו שבורות. רוב האזור שהתגלה היה של הגולגולת ואזורים סמוכים. מהממצאים משוער שהאנקילוזאור הגיע לאורך 5 מטרים ולמשקל של 2 טון והוא דמה במראהו לטרכיאה. גופו היה מכוסה באוסטאודרם נוקשה שהגן עליו מטורפים ובנוסף אזורים כמו החוליות, חגורת הצלעות והכתפיים היו קשיחים ומחוברים חזק. היו לו רגליים קצרות וגופו היה נמוך יחסית, מה שהגן על בטנו הרכה. למרות מראהו הוא היה אוכל צמחים איטי ורגוע שהשתמש במקורו כדי לתלוש צמחייה מהאדמה.
ארקורה
ארקורה (Erecura, Aerecura או Eracura) או הרקורה (Herecura) הייתה אלה במיתולוגיה הקלטית. האלה זוהתה עם פרוסרפינה וכן נחשבה לזוגתו של אל השאול דיס פאטר מהמיתולוגיה הרומית.
מקור שמה של האלה אינו ברור. ייתכן שמקור השם במילה aes, aeris בלטינית שמשמעה נחושת או ברונזה או מהמילה הפרוטו קלטית "קור" שמשמעו "מעגל".
לאנדר דנדונקר
אנדרלכט
דנדונקר התחיל את הקריירה שלו בקבוצת הילדים של פאסנדאלה, ממנה עבר לרואסלארה. בגיל 16 הצטרף לאקדמיה של אנדרלכט, אחרי שקיבל הצעות גם מקלאב ברוז' וסטנדרד לייז'.
ב-1 באוגוסט 2014 הוא ערך את הופעת הבכורה שלו בליגת העל הבלגית במשחק הליגה נגד אוסטנדה. ב-18 בינואר 2015 דנדונקר הבקיע את שער הבכורה שלו בקריירה ניצחון 0–3 נגד ליירסה.
קרב ואדי מבעוק
תגובת צה"ל והקרב
ההתקפה המצרית הפתיעה את האוגדה (אוגדה 252), גדוד החי"ר 202 לא נועד ולא נערך לבלום התקפה חטיבתית משוריינת מצרית. האוגדה נערכה במהירות לבלום את חטיבה 3 ולהשמיד אותה. התפתח קרב בניהול אוגדתי ופיקוד גדודי בזירות הלחימה. בקרב השתתפו גדוד 89 חרמ"ש מחטיבה 875 שהיה ערוך במתחם הגנה קרקעי בחיבור בין ואדי מבעוק וכביש הרוחב (אזור "עכברוש", ציר "עזבון" 62), גדוד טנקים 46 מחטיבה 401 שהיה בצומת המיתלה והוזעק לבלום את התקדמות החטיבה המצרית המשוריינת וסיוע אש שניתן על ידי אגד ארטילרי 209 וחיל האוויר.
אסתר עילם
פעילות פמיניסטית
בשנת 1977, הייתה עילם בין מקימות מרכז הסיוע לנפגעות תקיפה מינית. היא פעלה כרכזת הארגון במהלך ארבע השנים הראשונות של קיומו, ופעילותה במרכז גם לאחר מכן, במהלך שנות ה-1980, כללה התנדבות בקו החם, הכשרת מתנדבות, הרצאות על אלימות מינית, דוברות וליווי נפגעות. עילם גם תרמה לתיעוד פעילותו ההיסטורית של המרכז. מאוחר יותר, היא הייתה ממייסדות הקו החם לגברים במרכז הסיוע.
דאגרוטיפ
ניסוייו של דאגר
צילום הדאגרוטיפ שונה מהצילום המודרני יותר בעזרת סרט צילום, בכך שאין לו כל נגטיב, ולכן לא ניתן ליצור ממנו העתקים. כל תצלום דאגרוטיפ הוא יחידאי, ונראה לעיתים כפוזיטיב ולעיתים כנגטיב, בהתאם לצורת נפילת האור על לוח הצילום. הדאגרוטיפ מתייחד בריבוי פרטים, בחדות, בתחושת עומק ובטונאליות עשירה, שמפתים את עין הצופה בו. רפרודוקציות של תצלומי דאגרוטיפ אינן מצליחות להעביר את קסמו המיוחד של המקור.
משא ומתן על רכישת הזכויות על ההמצאה
לאחר שדאגר הצליח לקבע את תהליך הצילום שהמציא בשנת 1837, החלו הוא ושותפו איזידור נייפס לנסות למכור את המצאותיהם, ההליוגרפיה והדאגרוטיפ. דאגר הסתובב עם מצלמתו ברחבי פריז וסביבתה והציג את התהליך, אך השניים לא מצאו רוכשים שהיו מוכנים לשלם את הסכום הגבוה שדרשו. ככל הנראה איש לא הבין את הפוטנציאל והשימושים האפשריים בהמצאה. אי לכך פנה דאגר לכמה מדענים בתקווה שאחד מהם יקדם את מגעיו עם הממשלה הצרפתית.
יישומים באנתרופולוגיה, פיזיונומיה ופרנולוגיה
השימוש הראשון בדאגרוטיפ למחקר אנתרופולוגי נעשה כבר באוקטובר 1839, על ידי משלחת שחקרה את אזור יוקטן (Yucatan) שבמרכז אמריקה, בראשות ג'ון לויד סטפנס (John Lloyd Stephens), פרדריק קת'רווד (Frederick Catherwood) וסמואל קבוט (Samuel Cabot). הם גם היו הראשונים שהשתמשו בטכנולוגיה במחקר ארכאולוגי רציני. חברי המשלחת גילו שהדאגרוטיפ אינו יכול להתמודד עם נושאי צילום בעלי תאורה ניגודית חזקה, ולכן לא ויתרו על רישום ידני של האתרים. כל הדאגרוטיפים שצולמו במשלחת זו נשרפו בעת שהוצגו לקהל, ב-31 ביולי 1842.
אסטרונומיה
ב-8 ביולי 1842 ניסה לראשונה ג'.א. מג'וקי (G.A. Majocchi) ממילאנו לצלם באמצעות דאגרוטיפ ליקוי חמה; על גבי אותה הפלטה נקלטו שתי חשיפות של תחילת וסיום הליקוי. ב-1 בספטמבר 1849 צילם סמואל המפרי שני דאגרוטיפים של הירח המראים כל אחד תשעה דימויים שצולמו בזמני חשיפה שונים. אחד מהן היה כה מושלם, עד שכאשר הביטו בו דרך המיקרוסקופ דמה לירח שמביטים בו בטלסקופ. ביריד העולמי בלונדון של קיץ 1851 הוצג דאגרוטיפ של הירח, שצולם על ידי ג'ון אדמס וויפל (J.A. Whipple), יחד עם מנהל מצפה הכוכבים של הרווארד, ג'ורג' פיליפס בונד (G.P. Bond). השניים הצליחו להפיק דימוי חד ומפורט של הירח, שזכה במדליית זהב על יופיו ואיכותו. אחד המחקרים האסטרונומיים הבולטים בעזרת דאגרוטיפ הופק על ידי האסטרונום פייר סזאר ז'ול ינסן (Pierre-César Jules Janssen), שפיתח רובה-צילום (revolver photographique), בעזרתו הצליח לצלם ב-8 בדצמבר 1874 רצף בן 48 תמונות על פלטת דאגרוטיפ עגולה, המראה את מעבר נוגה על פני השמש.
צבוע חום
התנהגות ותזונה
הצבוע החום הוא בעל חיים חברתי החי לרוב בקבוצה המונה זכר אחד, נקבה אחת וגורים, אף על פי שנצפו גם להקות המונות מספר זכרים ונקבות ביחד. מעריכים שבמצב זה קיים זכר דומיננטי אחד לפחות. הצבועים שומרים על מדרג חברתי ברור באמצעות מצגי איום הדדיים ומאבקי כוח לא אלימים. הלהקה שומרת על טריטוריה קבועה המשתרעת על פני 200–900 קמ"ר באזורי המדבר, אך באזורים המיושבים על ידי האדם שטחה מצטמצם לכמה עשרות קמ"ר בלבד. סימון הטריטוריה מתבצע על ידי ריח. הגירה של צבועים נפוצה, בעיקר בקרב הצעירים, המחפשים קבוצות משלהם בהגיעם לבגרות.
חיים נוי (עיתונאי ועורך)
ביוגרפיה
אביו של נוי היה העיתונאי שבתי פורטנוי, כתב לענייני פלילים, מוותיקי העיתון "ידיעות אחרונות".
בסוף 2003 נסגרה סוכנות עתי"ם על ידי בעלי המניות שלה, העיתונים הגדולים בישראל, נוי המשיך לעבוד בעת"ים עד אפריל 2004, בעקבות רכישתה בידי צביקה גנות ושאול גולן, בעלי חברת "אטלס" להפצת עיתונים.
פלוריאן קיינץ
קריירה בינלאומית
קיינץ ערך את הופעת הבכורה שלו בנבחרת הבוגרת של אוסטריה כאשר נכנס כמחליף במשחק ידידות מול שווייץ בנובמבר 2015.
משרד התפוצות והמאבק באנטישמיות
היסטוריה
גם בממשלתו של אהוד אולמרט לא מונה בתחילה שר לתפקיד זה. בסבב התיקים שנערך ב-2007 לאחר הצטרפותה של ישראל ביתנו לקואליציה, מונה שר התיירות יצחק הרצוג מהעבודה לשר הרווחה, ובמקביל נקבע כי יופקד על נושאי תפוצות, חברה ומאבק באנטישמיות.
במאי 2015 החליטה הממשלה ה-34 להעביר את שטחי הפעולה בענייני ירושלים למשרד ראש הממשלה ולשנות את שם המשרד למשרד התפוצות.
GCM
כפל פולינומים מעל השדה GF(2^{128})
בסיכומו של דבר הכפל ב-\alpha דורש רק הזזת כל סיביות המחרוזת פוזיציה אחת ופעולת XOR מותנית אחת עם הקבוע לעיל. שהן כידוע פעולות מהירות וזולות במונחי מחשוב. מכאן הדרך לביצוע כל כפל ביעילות רבה ברקורסיה. כדי לחשב את Y\cdot X מייצגים את Y כחזקות של האלמנט P, מבצעים רקורסיה כלומר בכל שלב מכפילים את X ב-P בשיטה המתוארת ואם Y_i=1 מבצעים חיבור אחד נוסף ב-XOR (מלבד החיסור המותנה בכפל ב-P), התוצאה היא ב-Z כדלהלן: מספר הפעמים שיש להפעיל את אלגוריתם הכפל בהצפנה אחת של טקסט בגודל p סיביות הוא. וכן אם יש מידע נלווה בגודל q סיביות יש להוסיף פעולות כפל. יתרה מזו, אם הזיכרון זמין, אפשר להאיץ את פעולת הכפל על ידי הכנה מוקדמת של טבלאות כפל. כלומר כדי לחשב את X\cdot H אפשר להכין טבלה של תת-קבוצה של חזקות של H. אם מחלקים את 128 הסיביות של H ל-16 בתים, ומכינים 16 טבלאות של 256 ערכים כל אחת, פעולת הכפל של X כלשהו יכולה להיות: הערך X_i מתייחס לבית ה-i של X. הרעיון הוא שאם מבודדים שמונה סיביות של X כלשהו פעולת הכפל ב-H היא תוצאה אחת מתוך 2^8 תוצאות אפשריות, כלומר 256 אלמנטים. אם מכפילים ב-16 מתקבל למעשה כל האפשרויות כאשר סך כל הזיכרון המנוצל הוא 65,536 בתים. ויקטור שופ הציע רעיון לצמצם את דרישות הזיכרון במחיר של חישוב ארוך יותר. אפשר להיפטר מכל הטבלאות M_i למעט M_0 ולבצע את הכפל כדלהלן: כלומר אפשר לבצע את הכפל ב-P^8 רקורסיבית יחד עם פעולות XOR. וכן להיעזר בטבלה M_0 כדי לחשב את x_i\cdot H. אולם תהיה בעיה של עם P^{128} כי הוא חורג מגודל 16 בתים. אפשר להוסיף טבלה R שתכלול את כפולות x ב-P^{128}. בשיטת שופ אפשר לצמצם את דרישות הזיכרון של שתי הטבלאות M_0 ו-R לסך הכול 256 ועוד 64 בתים במחיר של מעט עבודה נוספת. להלן תיאור אלגוריתם שופ:
ביטחון ויעילות
ניילס פרגוסון (ממפתחי אלגוריתם Twofish) גילה שתי חולשות במנגנון האימות של GCM כאשר משתמשים בתג אימות קצר כמו 32 או 8 סיביות, בנוסף להערות טכניות לגבי התכנון של GCM. הבעיה הראשונה שהעלה מראה שאפשר להעלות את הסיכויים לזיוף מוצלח לכדי חצי ממה שצפוי, לדוגמה עבור תג אימות בגודל 32 סיביות הסיכויים הם 2^{-16}, שזה גבוה במידה ניכרת ממה שהצהירו המפתחים. הסיבה לבעיה אינה GHASH עצמה כיוון שהפונקציה מוכחת כחד כיוונית והתנגשויות הן בהסתברות של עבור 2^k בלוקים. הסיבה לנקודת התורפה נעוצה בעובדה שתוצאת GHASH מוצפנת על ידי המפתח באמצעות XOR שכידוע אינו מגן מפני מניפולציה של סיביות הפלט (כלומר קלט עם סיבית שגויה אחת ישפיע רק על הסיבית המקבילה בפלט, זוהי פרצה שמאפשרת התקפה כאשר ידוע איזו סיבית שגויה). אבל הבעיה היותר חמורה היא שבעקבות זיוף מוצלח אחד ניתן להגביר את הסיכויים לחשיפת סיביות אחרות של מפתח האימות H עד כדי חשיפת המפתח כולו אחרי מספר ניסיונות די קצר. ההמלצה שלו היא להשתמש בתג אימות באורך 128 סיביות ולא פחות או במנגנון אימות אחר. אם למשל משנים את GCM כך שלפני XOR עם המפתח מצפינים את התוצאה באמצעות צופן הבלוקים נראה שהבעיה תיפתר על חשבון יעילות.
Swing When You're Winning
ביקורות
הביקורות לאלבום היו מעורבות. באתר Allmusic נכתב: באתר סלנט מגזין נכתב "Swing לוכד באותנטיות את הקסם שבפגישות ההקלטה הקלאסיות הללו. ויליאמס נפגש עם רשימה ארוכה של מבצעים אורחים, וביניהם, כאלו שעבדו יחד עם פרנק סינטרה." הביקורת שנכתב באתר ה-BBC היא שלילית בעיקרה. כותב המאמר, מייק דיבר כתב: "ויליאמס משחק דמות שנעליה לא תמיד מתאימות לה. לעיתים זה נסבל, אבל לרוב, נשכח. Swing... הוא לא אסון נוראי; לכל שיר יש רמה מסוימת של איכות, אבל אין דבר המפתה את המאזין". בביקורת שניתנה לאלבום במגזין ה-NME, ניתנו לו חמש נקודות מתוך עשר. כותבת הביקורת כתבה כי יש באלבום משהו טיפשי (בהתאם לאחד משיריו "Somethin' stupid"), וכי הוא נעשה באופן מכוון רדוד ושטחי.
קהילה מקוונת
הסדרה עצמית
על פי קרין ברזילי נהון מכנה משותף לקהילות המקוונות הוא הרצון לשמור על יציבות הקהילה ועל גבולותיה. לשם כך נדרשים מנגנונים השומרים על סדר ושליטה. בהם מנגנוני צנזורה. מנגנונים אלו מכונים הסדרה עצמית, הכוונה היא לשומרי סף, אשר מחליטים אילו תכנים יכנסו לקהילה ואילו לאו.
אופרון
אופרון (באנגלית: Operon) הוא מודל של מקטע DNA המכיל מספר גנים אשר שעתוקם מבוקר באופן משותף. מודל האופרון מופיע בעיקר אצל יצורים פרוקריוטיים ואצל נמטודות.
בקרת הגנים באופרון
אופרונים יכולים להיות נתונים גם למנגנון של בקרה חיובית. בבקרה חיובית, חלבון מפעיל מאיץ את התעתוק באמצעות קישור ל-DNA (בדרך כלל באזור שאיננו אזור המפעיל).
The Way
רקע והוצאה
הסינגל הצליח גם מבחינה מסחרית כשלאחר שבע שעות מצאת הסינגל הוא כבר הגיע לעשירייה הפותחת המצעד האמריקאי של "iTunes" וזאת הפעם הראשונה מאז סינגל הבכורה של יעל נעים "New Soul" שסינגל בכורה מגיע לעשירייה הפותחת של iTunes תוך פחות מיממה וב-1 באוגוסט 2014 הגיע הסינגל למעמד של "פלטינה משולשת" בארצות הברית לאחר שמכר יותר משלוש מיליון תקליטים ולמעמד של "זהב" בבריטניה, אוסטרליה וונצואלה.
לימפומת הודג'קין
מקורם של תאי ריד-סטרנברג הוא לרוב בלימפוציטים מסוג B, שהפכו לקויים בתהליך שעברו במרכזי הנבט שלהם או לאחריו. במרבית המקרים, הבעיה נובעת מכך שהגנים של נוגדניהם, לאחר שעברו הן רקומבינצית V(D)J והן היפרמוטציה סומטית, אינם מבצעים את תפקידם.
פנחס רוזן
תולדות חייו
עם הקמת המדינה היה ממייסדי המפלגה הפרוגרסיבית, שהייתה איחוד של מפלגת "עלייה חדשה" עם תנועת העובד הציוני וציונים כלליים א'. עמד בראש המפלגה הפרוגרסיבית וכיהן כשר המשפטים מטעמה בכל הממשלות הראשונות של ישראל, עד לתום כהונת הממשלה התשיעית ב-2 בנובמבר 1961 (למעט הממשלה השלישית, שכיהנה כשנה ורבע מאוקטובר 1951 עד דצמבר 1952). בשנת 1950 הוטל עליו להקים את הממשלה על ידי הנשיא ויצמן, והוא הקים ממשלה בראשות בן-גוריון. בשנת 1961 היה בין מקימי המפלגה הליברלית (איחוד בין מפלגת הציונים הכלליים ובין המפלגה הפרוגרסיבית) והיה בין ראשיה עד שנת 1965. עם יסוד גח"ל, פרש מהמפלגה הליברלית, עם יוצאי המפלגה הפרוגרסיבית, והיה מנהיג המפלגה הליברלית העצמאית.
בערב יום העצמאות התשכ"ח 1968 נמנה עם משיאי המשואות.
מערכת מידע לבית קברות
מערכת מידע ידנית
עלייה לקברי אבות היא מנהג עתיק יומין, וכדי לסייע לקיומו נוהגים בתי הקברות לערוך רישום של מקום הקברים, כך שיתאפשר איתור של הקבר לפי שמו של הנפטר. קודם למחשוב פעילות זו, התנהל הרישום בשתי שיטות:
רחל איידלסון
נכון למרץ 2020, מדורגת במקום ה-12 מבין הנשים ובמקום ה-85 בדירוג הכללי בבלארוס לפי מד כושר.
עג'ול
גאוגרפיה
הכפר עג'ול ממוקם על מדרון סביב פסגה שגובהה 522 מטר מעל פני הים. בפסגה זו ממוקם מבנה מקאם "שייח' ח'ליל". מעיין הכפר "עין ע'גול" הוא בעל נביעה חזקה של כ-44,000 ק"ב בשנה. מי המעיין נאגרים לבריכה מקורה בשטח של כ-12 מ"ר ובריכה פתוחה בשטח של כ-10 מ"ר. המעין משקה בוסתן פרי. העמק שלמרגלות הכפר קרוי "ואדי עין דרא", במרכזו מעיין נוסף בשם "עין דרא". מעיין זה מספק את רוב תצרוכת המים של הכפר. מי המעיין נאגרים לבריכה מקורה וגדולה ומשם נשאבים דרך רשת של צינורות אל הכפר. רוב שטחו של העמק כולל חלקות אדמה המעובדות על ידי תושבי הסביבה. החקלאים באזור מגדלים ירקות אורגניים: שעועית, חסה, חציל, קישוא, פלפל, עגבנייה, כרוב וכרובית. עצי הדר: לימון, תפוז, קלמנטינה, אשכולית ופומלה, בנוסף יש במקום גם חלקות של רימונים וענבים.
נתונים דמוגרפיים
במפקד אוכלוסין 1931 של ארץ ישראל היו בכפר 79 בתים מאוכלסים, בהם התגוררו 292 תושבים, כולם מוסלמים.
בנימין עומר (חתולי)
ביוגרפיה
את עיסוקו במוזיקה בקיבוץ החל כמנצח מקהלות וכמלחין. עם הקמת המוסד החינוכי "שוֹמריה" במשמר העמק ב-1931 היה עומר למורה למוזיקה בו. הוא לימד מוזיקה עד פרישתו ב-1968, והניח את היסודות לחינוך המוזיקלי במוסד. למד באקדמיה למוסיקה בירושלים (1944), בטריניטי קולג' בלונדון ועם מורים פרטיים בארץ. במלחמת העולם השנייה שירת בשיטור.
כיהן כמזכיר קיבוצו, כעורך "ידיעות משמר העמק", כרכז ועדת החינוך בקיבוץ, כמזכיר "שומריה" וכרכז ועדת מוזיקה. היה פעיל באולפן האזורי לחינוך מוזיקלי ובוועדות למוזיקה ולחינוך מוזיקלי בקיבוץ הארצי ובתנועה הקיבוצית. בשנים 1958–1961 כיהן כמנהל החינוך המוזיקלי בתנועה הקיבוצית. ארגן מקהלות ותזמורות וניצח עליהן, הורה תורת המוזיקה וזמרה במשך שנים.
עומר נפטר בקיץ 1976, בן 74 במותו. השאיר אחריו את רעייתו שולמית ובניו הלל, שלמה ומשפחותיהם. בנו נהרג בעת שירותו בצה"ל בסתיו 1951. נכדתו נולי עומר (בתו של הלל) היא שחקנית, קומיקאית וסטנדאפיסטית ישראלית. הייתה נשואה לשחקן שאול מזרחי.
מחוזות בולגריה
מבחינה אדמיניסטרטיבית בולגריה מחולקת ל-28 מחוזות (oblast, אובלסט). הם נקראים על שם עיר הבירה של המחוז. כל מחוז מחולק למספר נפות.
אוניברסיטת אריאל בשומרון
פעילות מחקר
האוניברסיטה מפעילה את חברת יישום, אריאל בע"מ. החברה היא הכלי לבחינה, פיתוח ומסחור הקניין הרוחני של האוניברסיטה וחוקריו. המצאות אלו הן בתחומים מגוונים כגון ביולוגיה וביו-רפואה, הנדסת כימיה וביוטכנולוגיה, הנדסת חשמל ואלקטרוניקה, תוכנה, הנדסת חומרים, אופטיקה ותקשורת, מכטרוניקה ורובוטיקה, ביטחון המולדת ועוד.
אגודת הסטודנטים
אגודת הסטודנטים אוניברסיטת אריאל היא עמותה רשומה המאגדת את הסטודנטים הלומדים באוניברסיטת אריאל. האגודה פועלת לקדם את רווחת הסטודנטים בתחום החברתי, התרבותי והאקדמי, והיא הגוף הרשמי המייצג את ציבור הסטודנטים באוניברסיטת אריאל בפני הנהלת האוניברסיטה ובפני מוסדות חיצוניים. האגודה חברה בהתאחדות הסטודנטים הארצית. חברים באגודה 13,402 סטודנטים.
שיתופי פעולה בינלאומיים
האוניברסיטה חברה בארגון האוניברסיטאות העולמי של אונסק"ו וחתומה על הסכם שיתוף פעולה אקדמי עם למעלה מ-50 מוסדות להשכלה גבוהה ברחבי העולם. קיים שיתוף פעולה בינלאומי בין אוניברסיטת טורונטו לבין האוניברסיטה במסלול לתואר שני במנהל עסקים MBA. הקורסים הנלמדים באוניברסיטה מוכרים במסגרת לימודי רפואה כללית. M.D בתואר של האיחוד האירופי בשיתוף הפעולה בין אוניברסיטת תל אביב לבין אוניברסיטת UPJS אשר בסלובקיה.
שדרוג ממכללה לאוניברסיטה
בראשית 2010 אישר שר הביטחון אהוד ברק לאלוף פיקוד המרכז להכיר במוסד כמרכז אוניברסיטאי כחלק מתהליך הפיכת המוסד לאוניברסיטה בעתיד. על פי אותה החלטה אמור היה המרכז באריאל להפוך לאוניברסיטה ביולי 2012.
בפברואר 2019 בוטל מל"ג יהודה ושומרון ואוחד עם המועצה להשכלה גבוהה, ואוניברסיטת אריאל עברה לסמכותו.
ארנסט פלקבר
פלקבר מפורסם יותר בזכות תרומותיו לתיאורית הפתיחות, מאשר על משחקיו. הוא פיתח את הגמביט הנגדי פלקבר, שעדיין נחשב לקו עיקרי בגמביט המלך הנדחה. זיגברט טאראש החזיק בדעה שהגמביט הנגדי פלקבר מפריך לחלוטין את גמביט המלך.
מסילת אשקלון - באר שבע
הקמת המסילה
לאחר השלמת התכנון, הקמת הקו הייתה צפויה לקחת שלוש שנים, שהקטע הראשון עד שדרות תוכנן לפעול בשנת 2008, והקו בכללותו עד שנת 2009. בפברואר 2006, הודיע שר התחבורה מאיר שטרית על תחילת הקמת הקו. אך מחלוקת בין משרד האוצר לרכבת ישראל הביאה לעיכוב בעבודות ההקמה. לאחר הכישלון של פרויקט הקו לדימונה, שכלל שדרוג המסילה, ובניית תחנה חדשה. פרויקט שהושלם בשנת 2005 אך היה בשימוש נוסעים מעטים מאוד, ביקש משרד האוצר לצמצם את היקף תוכנית הפיתוח של הרכבת. ואישר להקים מסילה בודדת בפרויקט "אשקלון - באר שבע".זאת בניגוד לדרישת הרכבת להניח מסילה כפולה לאורך הקו. לבסוף הסכימה הרכבת לפשרה, לפיה לאורך קו הרכבת תונח תחילה מסילה בודדת עם הכנה למסילה כפולה בעתיד. בנובמבר 2009 פרסמה רכבת ישראל מכרזים בהיקף של חצי מיליארד שקל לביצוע עבודות להנחת התשתית המסילה והקמת גשרים בקטע בין אשקלון לנתיבות. באוקטובר 2010, פורסם המכרז להקמת תחנת הרכבת בעיר שדרות.
ריס ניקולסון
חיים אישיים
הוא אחיינו של חבר בלהקת הרוק "Machine Gun Fellatio" וחובב מוזיקה נלהב.
ראובן ריבלין
פעילותו בכנסת ובממשלה (1988–1992, 1996–2014)
בפברואר 2007 הכריז ריבלין באופן רשמי כי בכוונתו להתמודד על תפקיד נשיא מדינת ישראל לאחר סיום כהונתו של משה קצב. בסיבוב הראשון של ההצבעה לנשיאות בכנסת, שהתקיימה ב-13 ביוני 2007, הגיע ריבלין למקום השני כשלמקום הראשון הגיע שמעון פרס (37 קולות לעומת 58 קולות לפרס). בעקבות זאת ריבלין החליט להסיר את מועמדותו לנשיאות, הכריז בהתרגשות וקרא לחברי הכנסת לתמוך בפרס פה אחד.
משפחתו וחייו האישיים
ריבלין הוא בן-דודה של אורה קפלן, אשתו של הבמאי אירווינג קפלן ואמם של הזמר ירמי קפלן והבמאי אהרן קפלן.
ריקי גרין
יוטה ג'אז
ב-10 בנובמבר 1982 קבע גרין שיא מועדון של 9 חטיפות במשחק מול דנוור נאגטס. ב-14 בפברואר 1984 מסר שיא קריירה של 20 אסיסטים במשחק מול אטלנטה הוקס, וכחודשיים לאחר מכן קלע שיא קריירה של 45 נקודות מול הנאגטס.
סאקו דיפנס Mk-19
סקירה כללית
המקל"ר Mk-19 החליף את דגם Mk-18 שתופעל ידנית.
3GPP
3GPP או 3rd Generation Partnership Project (בעברית: פרויקט שותפות דור שלישי) הוא הסכם שיתוף פעולה שנחתם ב-1998 בין גופי תקינת התקשורת ETSI (אירופה), ARIB/TTC (יפן), CCSA (סין), ATIS (אמריקה הצפונית), ו-TTA (קוריאה הדרומית).
מרחב הפעולה המקורי של 3GPP היה יצירת תקינה עולמית ואחידה לרשתות תקשורת סלולרית מסוג GSM. בהמשך נוספו לפעילותו גם כתיבת התקינה לרשתות מסוג EDGE, GPRS והדור השלישי UMTS.
אדנה קיפלגט
2006
באליפות העולם לריצות שדה שנערכה באפריל 2006 סיימה קיפלגט במקום 13. בתחרות בניירובי שנערכה ביולי אותה שנה היא קבעה בריצת 5000 מטר שיא אישי של 15:57.3 דקות. בתחרות שנערכה בסן חוזה, קליפורניה באוקטובר אותה שנה היא קבעה בחצי מרתון תוצאה של 1:09:32 שעות.
רחוב 110
מהלך הרחוב
מערבית לכיכר זו נמצאים לצד הרחוב פארק מורנינגסייד וקתדרלת ג'ון הקדוש האלוהי. בקצהו המרכזי של הרחוב, על גדת נהר ההדסון נמצא פארק ריוורסייד.
אזכורים תרבותיים
רחוב 110 מהווה, באופן סמלי, קו ההפרדה בין האזורים העשירים של ניו יורק (באפר איסט סייד ובאפר וסט סייד) לבין השכונות האמידות פחות של אזור הארלם.
שירו של בובי וומאק הנקרא "מעבר לרחוב 110" מתייחס לסמליות זו, כמו גם סרט הקולנוע משנת 1972 הנקרא אף הוא "מעבר לרחוב 110". שיר זה הושמע בסרט משנת 1997 "ג'קי בראון" וכן בסרט משנת 2007 "American Gangster".
דילן ברון
קריירה בינלאומית
נכלל בסגל נבחרת תוניסיה לטורניר מונדיאל 2022.
מכבי באר יעקב (כדורסל)
היסטוריה
הקבוצה הוקמה בשנת 1998 ושיחקה בליגות הנמוכות עד עונת 2006/07 כשהעפילה לליגה הארצית, שם שיחקה שנתיים. בעונה הראשונה (2007/08) זכתה הקבוצה בגביע האיגוד. בעונה השנייה (2008/09) עם המאמן חיים אדחוח העפילה לראשונה בתולדותיה לליגה הלאומית. המועדון מפעיל 4 קבוצות במחלקת הנוער. הקבוצה מארחת באולם מרכז מקס. המאמן חיים אדחוח מאמן את קבוצת הנוער ילדים א', שבעונות 2012/2013 ו-2013/2014 זכתה באליפות פעמיים ברצף מבלי הפסד אחד.
רנה קאייה
מסע לטימבוקטו
החל מקאקונדי ליד בוקה על הריו נוניז ב־19 באפריל 1827, קאייה נסע מזרחה לאורך ההרים של פאוטה דג'אלון, חצה את הנהרות הראשיים של סנגל וחצה את הניז'ר עליון בקורוסה.
בשנת 1550 תיאר ליאו אפריקנוס את תושבי טימבוקטו כעשירים מאוד והמלך היה בעל כמויות גדולות של זהב. התפיסה של טימבוקטו כעיר אמידה מאוד הוזנה על ידי תאורים שונים שפורסמו במאה ה-18 ותחילת המאה ה-19. קאייה הנציח את הרושם הראשון שלו מן העיר: "אני יצרתי בדמיון דמות אחרת לגמרי על גודלה ועושרה של טימבוקטו, העיר הציגה, במבט ראשון, רק מסה של בתים שנראים כמבוכים, שנבנו מאדמה". הוא השווה אותה בצורה שלילית מול העיר דיג'אן:
גרף שרייר
תכונות
הגרף הוא רגולרי: מכל קודקוד יוצאת בדיוק קשת אחת עם כל סימן ונכנסת בדיוק קשת אחת מכל סימן.
כל הילוך על הגרף, לאורך הקשתות מקביל להכפלה באיבר המתקבל מהכפלת הסימנים על הקשתות (כאשר הליכה בכיוון ההפוך היא הכפלה בהופכי).
נקודת אי רציפות
דוגמאות נוספות עם ייצוג גרפי
2. בפונקציה הנקודה \,x_0=1 היא נקודת אי רציפות מהסוג הראשון, משום ש-. 3. בפונקציה הנקודה \,x_0=1 היא נקודת אי רציפות מהסוג השני, משום שהגבול לא קיים.
קריפטונייט
קריפטונייט (באנגלית: Kryptonite) הוא מחצב מיסוד כימי רדיואקטיבי הקיים ביקום DC הבדיוני שבחוברות הקומיקס סופרמן מבית DC קומיקס וסופרגירל. החומר הוזכר לראשונה בתסכית הרדיו "הרפתקאותיו של סופרמן" מיוני 1943 והופיע מאז בפרסומי החברה ובמדיות אחרות כגון סרטי קולנוע, סדרות טלוויזיה ומשחקי וידאו במגוון סוגים וצבעים שונים בעלי השפעות שונות. מקורו של החומר בפלנטה קריפטון, ודמויות קריפטוניות מושפעות כשחומר זה נמצא בקרבתן.
מקור
בשנת 1940 כתב ג'רי סיגל סיפור בשם "מתכת ה-ק' מקריפטון", ובו הוצג אבטיפוס של הקריפטונייט - מינרל מכוכב הלכת קריפטון, אשר שאב מסופרמן את כוחותיו והעניק לבני אדם כוחות-על.
ישכר בער לייפר (נדבורנה)
רבי ישכר בער לייפר (ה'תק"נ – ג' באלול ה'תר"ח, 1789-1848) היה האדמו"ר הראשון בשושלת נדבורנה.
לולו (פירושונים)
{{פירושונים|
ג'ק סווינג חדש
השירים הבולטים
בין השירים הבולטים ניתן למצוא את "Don't Be Cruel" של בובי בראון, "It's Just the Way That You Love Me" של פאולה עבדול, "Miss You Much" ו-"Love Will Never Do Without You" של ג'נט ג'קסון, "Remember The Time" של מייקל ג'קסון, "Word Is Out" של קיילי מינוג, "Erotica" ו-"Fever" של מדונה.
אירוויזיון הילדים 2003
אירוויזיון הילדים 2003 היה אירוויזיון הילדים הראשון, והוא התקיים ב-15 בנובמבר 2003 בפורום קופנהגן שבקופנהגן שבדנמרק. בשנה זו ניצח דינו ג'לוצ'יץ מקרואטיה בתחרות, עם השיר "Ti si moja prva ljubav", שזכה ב-134 נקודות. ספרד זכתה במקום השני עם 125 נקודות. זו הייתה תחרות האירוויזיון הראשונה ששוחררה לאחר מכן גם כדי וי די.
ביג מק
היסטוריה
לביג מק היו שני שמות קודמים, שלא הצליחו: "האריסטוקרט", שם שקשה היה לבטא והצרכנים לא הבינו, וה"המבורגר הכחול". השם השלישי, ביג מק, נוצר על ידי אסתר גליקשטיין רוז, מזכירת פרסום בת 21, שעבדה במטה של מקדונלד'ס באוק ברוק, אילינוי.
פרסום ב-2005
בשנת 2005 החלה מקדונלד'ס להציע תגמולים לאמני היפ הופ שהזכירו את הביג מק במוזיקה שלהם, והעניקו 5 דולר לאמן על כל פעם שהושמע ברדיו שיר שמזכיר את ההמבורגר.
מוזיאון
ב־22 באוגוסט 2007, מקדונלד'ס פתחה את מוזיאון הביג מק בצפון הנטינגדון שבפנסילבניה לרגל חגיגות 40 שנה לביג מק. המוזיאון מציג את פסל הביג מק הגדול בעולם (בגודל 14 מטר ורוחב 12 מטר) ויש בו מאות חפצים ותערוכות היסטוריות החוגגים את הביג מק.
קסנוקיון
מיון
מינים אלה שהוגדרו ב-1938 בידי החוקר ההונגרי מיקלוש קרצוי כסוג נפרד שהכיל 4 מינים:
אידיאל (אלגברה)
הגדרות ומשפטים הנוגעים לאידיאלים
בניסוח שקול, M הוא אידיאל מקסימלי אם ורק אם חוג המנה R/M הוא חוג פשוט. (כלומר, חוג שאין בו אידיאלים לא טריוויאליים) מכאן שלכל חוג קיימים חוגי מנה פשוטים; תכונה זו הופכת את החוגים הפשוטים לאבני הבניין של תורת החוגים. כל חוג חילופי פשוט הוא שדה.
תחנת הרכבת שיקגו יוניון
היסטוריה
התחנה הנוכחית היא השנייה בשם זה שנבנתה בשיקגו, ותחנת הרכבת השלישית שנבנתה באותו האתר. הצורך בתחנה אחת ריכוזית וגדולה היה נושא פוליטי חשוב בשיקגו של המאה התשע עשרה, כאשר חברות רכבות מתחרות שונות בנו סדרה של תחנות סופיות. תחנות רבות והמסילות המקשרות אליהם הקיפו את רובע העסקים המרכזי של העיר ומנעו בעצם את הרחבתה. גם התחנות השונות גרמו לנסיעה קשה עבור מטיילים, שרבים מהם נאלצו לבצע החלפות מייגעות, ארוכות ולא נעימות מתחנה אחת לאחרת דרך הלולאה.
גולסתאן
גבולות
פרובינציית גולסתאן גובלת עם מדינת טורקמניסטן, כיוון שאיראן וטורקמניסטן הן מדינות ידידות שביניהן הסכמי סחר גדולים הגבול שקט. גולסתאן גובלת עם הפרובינציות מאזנדראן, סמנאן וצפון ח'וראסאן. לפרובינציית גולסתאן חוף על הים הכספי. חמישה קילומטרים מהחוף נמצא חצי האי מאזנדרן השייך לפרובינציית מאזנדרן.
מזרח
המזרח בשפה
בין המילים הלועזיות לכינוי המזרח נמצא את הלבנט המתייחס לחלק המזרחי של אגן הים התיכון ושם התואר אוריינטלי (מהמילה אוריינט). ממילה זו באה המילה הלועזית להתמצאות במרחב: אוריינטציה.
אסתר קירה
נולדה באימפריה העות'מאנית, למשפחה ממעמד צנוע. היא ובעלה, אליהו חאנדאלי, התחילו בעסק מסחרי קטן של קוסמטיקה ותכשיטים זולים. קירה התאלמנה מבעלה בשנת 1548 והייתה אז גבירה בשנות העשרים המאוחרות לחייה. היא החלה להתרכז באספקת שירותים לנשים בהרמון של הסולטאן סולימאן המפואר, אשר נאסר עליהן ליצור קשר עם גברים מחוץ למשפחה, והן יכלו להסתובב רק בארמון, לפי החוק המוסלמי.
השישייה מספר 2 בסול מז'ור של ברהמס
מבנה
לשישייה ארבעה פרקים:
נתיבות
מקור השם
בנוסף, החברה לקהילה ופנאי בנתיבות, נקראת "נתיבים" (צורת הרבים המוכרת יותר של המילה "נתיב").
כלכלה
נתיבות מהווה מטרופולין בלב הנגב הצפוני כמוקד עירוני תעשייתי, מסחרי, כלכלי ותעסוקתי לכל יישובי האזור. בעיר פועלים כ־400 בתי עסק ומסחר לצד עסקים המציעים שירותי משרד. באזור התעשייה בנתיבות 3 מרכזי מסחר גדולים "צים סנטר", שהוקם ב-2011 על ידי רני צים, צבי עאמר ומשה דמרי והיה הראשון מסוגו בעיר, "גלובוס סנטר" ו״פריז סנטר״, בתוכו העתק של מגדל אייפל.
תחבורה
בעיר פועלת תחנת הרכבת נתיבות הנמצאת על מסילת אשקלון - באר שבע וממוקמת במערבה של העיר.
גני הילדים בעיר
100 גני הילדים בעיר מתחלקים לגן 1 (1.00%) ממלכתי, 35 (35.00%) ממלכתיים־דתיים, ו־64 (64.00%) מהם חרדיים; 87 (87.00%) מהם שייכים לחינוך הרגיל ו־13 (13.00%) מהם שייכים לחינוך המיוחד; וכולם (100.00%) שייכים למגזר היהודי.
מרוץ נתיבות
בשנת 2017, התקיים המרוץ ב־6 בינואר.
בשנת 2018, התקיים המרוץ ב־9 בפברואר.
חצי מרתון נתיבות
בשנת 2019, התקיים חצי מרתון בנתיבות:
נירית בקשי
ביוגרפיה
במקביל לעבודתה בחברת האדריכלים CPSL בתפקיד בכיר, החלה לימודים בתחום הליווי ההתפתחותי לתינוקות וצילום.
אביטל חן
ביוגרפיה
ב-2022 קיבל תואר שני בהצטיינות במנהל עסקים מהקריה האקדמית אונו.
ביד'ת א-שעב
לדעת בן-יוסף אפשר לזהות את האתר עם "אדם", וייתכן שהמשכן שכן במקום בטרם 'עלה' ליהודה ולירושלים. לדעתו המקום גם נזכר במסכת סיפורי שמואל ושאול (ספר שמואל א' פרקים: ז'; י'; י"א; י"ג; ט"ו) כ"גלגל" בו התקיימו טקסים ואירועים ציבוריים שונים. את צורתו המיוחדת של האתר המזכירה נעל או סנדל, יש להבין לדעת בן-יוסף, על רקע הכתוב במגילת רות: מכאן יש לשער שתוכנית האתר (שלא עברה כל שינוי במשך כארבע מאות שנות קיומו) היוותה מעין "תעודה" אשר בה התחייבה הקהילה הבונה לקיים את הסכם האמונה בברית מחייבת.
רבי יהושע בן לוי
אמרותיו
במסכת דרך ארץ זוטא, פרק השלום מובא:
סיפור כניסתו לגן עדן בעודו חי
במדרש מספרים שרבי יהושע נמנה עם תשעה שנכנסו בחייהם לגן עדן, וכך מובא גם בתלמוד בבלי.
מחלוקת לעניין מיקום הקבר
במערות הקבורה של בית שערים נמצאו שלושה ארונות קבורה, שעליהם הכתובות: "הארון הזה... / בתו של רבי יהושוע... / זכר / צדיקים לברכה", "זו ארונו שלרבי יושוע ה...", "זו ארו (נ)ה שלקירה מגה / אשתו של רבי יהושוע/ בן לווי שלום". הארכאולוג נחמן אביגד שיער שאלה ארונות הקבורה של רבי יהושע בן לוי, אשתו ובתו, אך הוסיף הסתייגות "מכל מקום, רק על יסוד הדמיון בשם קשה לקבוע אם יש זיקה בין האמורא, ובין רבי יהושוע בן לווי הנזכר בכתובת". בעקבות ניתוח סוציולוגי שערך קבע ההיסטוריון בן ציון רוזנפלד: "משמע מההיבט הסוציולוגי יש מקום לזהות את ר' יהושע מהכתובות במערכת 20 בבית-שערים עם ריב"ל המוכר מספרות חז"ל".
ווג
היסטוריה
ווג נוסד בשנת 1892 כמגזין שבועי על ידי ארתור טרנר ובחסות כריסטופר רייט. הגיליון הראשון פורסם ב-17 בדצמבר של אותה שנה ונמכר במחיר של 10 סנט (השווים ל-2.63 דולר נכון ל-2015). קהל היעד של המגזין היה האריסטוקרטיה הניו-יורקית החדשה והוא התמקד בעיקר באופנה. בשנת 1905 נקנה על ידי קונדה נאסט, שהפך את ווג למגזין דו-שבועי והרחיב את פעילותו אל מחוץ לארצות הברית. בתוך כך הוקמו מהדורות מקומיות של ווג בספרד ובאיטליה. מהדורה מקומית של ווג בצרפת נוסדה בשנת 1920 והתקבלה היטב על ידי קהל היעד הצרפתי.
השפעה וביקורת
ב-2007 המגזין ספג ביקורת מקבוצת פעילים נגד עישון שהפגינו נגד הפרסומות לטבק במגזין. הפעילים טענו ששלחו למשרדי המגזין למעלה מ-8,000 מכתבים במחאה.
שער הזהב של קייב
שער הזהב של קייב (באוקראינית: Золоті ворота) היה השער הראשי בחומת העיר קייב במאה ה-11, בעת שהייתה בירת ממלכת רוס של קייב. המבנה והביצורים נהרסו עד המאה ה-18. בשנת 1982 הקימו שלטונות ברית המועצות את השער במתכונתו המודרנית, ללא כל רמז לאופן בו נראה השער בעבר הרחוק. המבנה כולל סניף של מוזיאון סופיה ותחתיו מצויה תחנת הרכבת התחתית תחנת המטרו שער הזהב, אחת מתחנות המטרו המפוארות בעולם.
רשם העמותות
רשם העמותות הוא יחידה ברשות התאגידים שתפקידה לפקח ולהסדיר את רישומן ופעולתן של עמותות במדינת ישראל. יחידת רשם העמותות הוקמה במשרד המשפטים בשנת 1981 מכוח חוק העמותות, התש"ם- 1980, וסמכויות הרגולציה שלה הוגדלו באופן משמעותי בעקבות תיקון חוק העמותות.
התפתחות החקיקה בנושא רשם העמותות
2010- נכנסו לתוקפן תקנות העמותות, הקובעות לראשונה הגבלות על גובה שכרם של חברי ועד וחברי ועדת ביקורת בעמותות.